যুবভারতীতে মেসি-মেস, টিকিটের টাকা ফেরৎ, কবে পাবেন? জেনে নিন

কলকাতা: যুবভারতীতে (Yuva Bharati Krirangan chaos) মেসি কাণ্ডে টিকিট ফেরতের পরিকল্পনা সিটের। যুবভারতী ক্রীড়াঙ্গনে (Yuva Bharati Krirangan chaos) ‘মেসি–মেস’ (Leonel Messi Kolkata Tour) এর তদন্তে গঠিত রাজ্য সরকারের সিটের (SIT investigation) তদন্ত যত এগোচ্ছে ততই ক্রমেই জটিল আকার নিচ্ছে। পুলিশ সূত্রে জানা গিয়েছে, মেসি কলকাতার সফরে ১৯ কোটি টাকা উঠেছিল। কী ভাবে এই টিকিটের টাকা ফেরত দেওয়া যায় তা নিয়ে পরিকল্পনা করছে তদন্তকারীরা। টিকিটের টাকা ফেরত নিয়ে তড়িঘড়ি শতদ্রুর অ্যাকাউন্টের ২২ কোটি টাকা বাজেয়াপ্ত করেছে তদন্তকারীরা। কলকাতার যুবভারতী ক্রীড়াঙ্গনে মেসির অনুষ্ঠান ঘিরে যে বিশৃঙ্খলা তৈরি হয়েছিল, তার রেশ এখনও অব্যাহত। এই ঘটনায় গ্রেফতার হওয়া উদ্যোক্তা শতদ্রু দত্তকে জেরা করে একাধিক চাঞ্চল্যকর তথ্য জানতে পেরেছেন তদন্তকারীরা। সূত্রের খবর, জেরার সময় শতদ্রু দত্ত তদন্তকারীদের জানিয়েছেন, প্রভাবশালী এক নেতার নির্দেশে পাসের সংখ্যা তিনগুণ বাড়ানো হয়েছিল।

লিওনেল মেসিকে ঘিরে ভিড় নিয়ন্ত্রণে চূড়ান্ত ব্যর্থতা ও টিকিট বিক্রির বিষয়টি খতিয়ে দেখতে একটি বেসরকারি সংস্থার সিইও-সহ তিন শীর্ষকর্তাকে শনিবার দীর্ঘ সময় ধরে জিজ্ঞাসাবাদ করল রাজ্য সরকার গঠিত বিশেষ তদন্তকারী দল (সিট)। ওই সংস্থা মেসির অনুষ্ঠানের টিকিট অনলাইনে বিক্রির দায়িত্বে ছিল। পুলিশ সূত্রে জানা গিয়েছে, দিল্লি থেকে কলকাতায় এসে সিটের সামনে হাজির হন ওই তিন কর্তা। সিট সূত্রে জানা গিয়েছে, অনলাইনে টিকিট বিক্রির সময়ে কী ভাবে এবং কার সঙ্গে যোগাযোগ রেখে বিভিন্ন ‘ডিল’ হয়েছিল, সেটা ওই সংস্থার কর্তাদের কাছে জানতে চাওয়া হয়েছে। তাঁদের কাছে মূলত জানতে চাওয়া হয়েছে, অনলাইন টিকিট সংক্রান্ত সমস্যার নেপথ্যে কারা যুক্ত ছিলেন।

আরও পড়ুন: ‘কমিশনের অফিসে বিজেপির একজন এজেন্ট রেখে দিয়েছে, অভিযোগ মমতার

পাশাপাশি বড় অঙ্কে টিকিট কারা কিনেছিলেন, সেই টিকিট কারা কারা নিয়ে ছিল সেই তালিকাও তদন্তকারীরা চেয়েছেন। এছাড়া কোনও প্রভাবশালী নেতা বা মন্ত্রীর তরফে টিকিটের জন্য চাপ দেওয়া হয়েছিল কি না, সেই বিষয়েও প্রশ্ন করা হয়েছে বলে জানা যায়।তার জন্যই টিকিট বিক্রি করে মোট কত টাকা আয় হয়েছে, তা নিয়ে বিশদে তথ্য জানতে সংস্থার প্রতিনিধিদের জিজ্ঞাসাবাদ করার সিদ্ধান্ত নেন তদন্তকারীরা। সূত্রের খবর, যুবভারতীতে মেসি-অনুষ্ঠানের টিকিট ফেরত প্রক্রিয়া শুরু হয়েছে।তবে সম্পূর্ণ টাকা নয়, জিএসটি এবং প্ল্যাটফর্ম চার্জ বাদ টাকা মিলতে পারে।

কলকাতার সল্টলেকের যুবভারতী ক্রীড়াঙ্গনে লিওনেল মেসিকে ঘিরে বিশৃঙ্খলার ঘটনায় তদন্ত আরও বিস্তৃত হল। ঘটনার মূল আয়োজক শতদ্রু দত্তের রিষড়ার তিনতলা বাড়িতে শুক্রবার তল্লাশি চালায় পুলিশের বিশেষ তদন্তকারী দল (সিট)। পুলিশের দাবি, ভিড় নিয়ন্ত্রণের ব্যর্থতার পাশাপাশি আর্থিক অনিয়মের ইঙ্গিত মিলেছে। শতদ্রু দত্তের একাধিক ব্যাঙ্ক অ্যাকাউন্ট ফ্রিজ করা হয়েছে, যেখানে প্রায় ২২ কোটি টাকা রয়েছে।

The post যুবভারতীতে মেসি-মেস, টিকিটের টাকা ফেরৎ, কবে পাবেন? জেনে নিন first appeared on KolkataTV.